PolyAgent/wiki_georgian_en_parallel_20231101 huggingface dataset:
არაშენდის ამაღლების ეკლესია

არაშენდის ამაღლების ეკლესია — არქიტექტურული ძეგლი. დგას სოფელ არაშენდის დასავლეთით 2 კმილომეტრზე, სასაფლაოზე. განეკუთვნება გვიანდელ შუა საუკუნეებს.
ეკლესია დარბაზულია (12 x 6 მ). ნაგებია რიყისა და ნატეხი ქვით. გარეთა კუთხეების და კედლების ზედა ნაწილებში, კარ-სარკმელთა ღიობების და კამარის წყობაში გამოყენებულია კვადრატული აგური. ეკლესია შიგნით და გარედან შელესილი და შეთეთრებულია. XX საუკუნის 90-იანი წლების დასაწყისში ადგილობრივმა მოსახლეობამ ეკლესია შეაკეთა. აღადგინეს კედლების და ლავგარდნის დანგრეული ნაწილები, შენობა გადახურეს კრამიტით, დასავლეთ ფრონტონის წვერზე კი, დააშენეს აგურის ცილინდრული სამრეკლო, რომლის თუნუქის კონუსებრ სახურავზე რკინის ჯვარია აღმართული.
ერთადერთი შესასვლელი დასავლეთიდანაა. კარი ხის ძელით თარაზულადაა გადახურული. აღმოსავლეთით ნახევარწრიულ აფსიდში გაჭრილია თაღოვანი, შიგნიდან გარეთკენ თანდათანობით დავიწროებული სარკმელი, რომლის ჩრდილოეთით ორი ნიშაა, ერთი სწორკუთხაა, მეორე ნახევარწრიული თაღითაა გადახურული. კიდევ ორი ნიშა დარბაზის ჩრდილოეთ კედლის დასავლეთ ნაწილშია - ერთიმეორის თავზე აფსიდი გადახურულია წესიერი ფორმის კოქნით, ხოლო დარბაზი - ცილინდრული კამარით. დარბაზის გრძივ კედლებზე ორ-ორი მარტივი პილასტრია, რომლებსაც კამარის საბჯენი თაღები ეყრდნობა. პილასტრების აღმოსავლეთ წყვილით და მათზე გადაყვანილი საბჯენი თაღით საკურთხეველი დარბაზისგანაა გამიჯნული. დასავლეთ კედელში შესასვლელის ზემოთ ერთი თაღოვანი სარკმელია.
დასავლეთ ფასადზე ფრონტონის არეში, აგურის წყობის შეღრმავებით ტოლმკლავა ჯვარია გამოსახული. კედლები დასრულებულია აგურის სამსაფეხურიანი ლავგარდნით.
ლიტერატურა
გურჯაანის მუნიციპალიტეტის ტაძრები
სანტუ-ანტონიუ-დუ-კაიუა

სანტუ-ანტონიუ-დუ-კაიუა — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 440 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 2 727 ადამიანს შეადგენდა, მოსახლეობის სიმჭიდროვე 12.45 კმ²-ზე. ფართობი 219 068 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
ვალდაის მაღლობი

ვალდაის მაღლობი — მაღლობი აღმოსავლეთ ევროპის ვაკის ჩრდილო-დასავლეთ ნაწილში, რუსეთის ტვერის ოლქში. გადაჭიმულია დაახლოებით 600 კმ-ზე. ვალდაის მაღლობზე სათავე აქვს მდინარეებს: ვოლგას, დასავლეთ დვინას, ლოვატს, მსტას, სიასს, მოლოგასა და სხვა. სიმაღლე 150-იდან 250-მდე, მაქსიმალური სიმაღლე 347 მ. მაღლობის საფუძველში განვითარებულია კარბონული სისტემის კირქვები, მერგელები, თიხები, რომლებიც ზემოდან მყინვარული და მდინარეულ-მყინვარული ნალექებითაა დაფარული. ვალდაის მაღლობი მოიცავს ტიხვინის, მეგორის სერებს, ვეფსის მაღლობსა და სხვა. მაღლობის ჩრდილო-დასავლეთი ნაწილი ციცაბოა, სამხრეთ-აღმოსავლეთი — დამრეცი. რელიეფი მორენული, ბორცვიან-სერებიანია. ბევრია ტბა, რომელთა შორისაა ვალდაი, პენო, ვსელუგი, ვოლგო, სელიგერი და სხვა. ზედაპირი ძლიერ დაჭაობებულია. მაღლობის ჩრდილოეთ ნაწილში არის ვალდაის ეროვნული პარკი, რომელიც დაარსდა 1990 წელს. იზრდება ნაძვი, ფიჭვი, არყი, მუხა და სხვა. ვალდაის მაღლობი ტურიზმის რაიონია.
რესურსები ინტერნეტში
რუსეთის მაღლობები
ხაზიევო

ხაზიევო — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 66 ადამიანი. რაიონულ ცენტრ ბურაევოდან დაშორებულია 30 კილომეტრით. უახლოესი რკინიგზის სადგურია იანაული, რომელიც დაშორებულია 98 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ბურაევოს რაიონის სოფლები
იტარატინი

იტარატინი — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 18 548 ადამიანს შეადგენდა. ფართობი 1 783.747 კმ²-ია. მოსახლეობის სიმჭიდროვე 10.4 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ფადიევის კოშკი

ფადიევის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში.
დიდი ზომის ფლეთილი ქვით ნაშენი კოშკი შემორჩენილია ხუთი სართულის დონეზე. ჩრდილო-დასავლეთი კუთხე მთლიანად დანგრეულია. მეორე სართულის აღმოსავლეთ კედელში გაჭრილია თაღოვანი შესასვლელი. შეინიშნება დუღაბის კვალი. სამხრეთ ფასადის მეხუთე სართულზე შვერილი სალოდეა შემორჩენილი. კოშკი ავსებულია მიწითა და ჩამონაშალი ქვით.
ლიტერატურა
შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის მუნიციპალიტეტის კოშკები
Polyrhachis santschii

Polyrhachis santschii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ბერძნები

ბერძნები („ელლინეს“ — ელინები) — ხალხი, საბერძნეთის ძირითადი მოსახლენი (9,72 მლნ). ცხოვრობენ აგრეთვე კვიპროსზე (570 ათ.), აშშ-ში (550 ათ.), გერმანიაში (300 ათ.), რუსეთის ფედერაციაში (92 ათ.).
სახელები: [abәrzen]; იონი;
საერთო რაოდენობა: 12,4 მლნ.
ენა: ახალბერძნული.
მორწმუნეები: ძირითადად მართლმადიდებლები.
საქართველოში მცხოვრები ბერძნები
საქართველოში მცხოვრებმა ბერძნებმა (აფხაზეთსა და აჭარაში) შემოინახეს ძველი ტანისამოსის ელემენტები. მამაკაცის ტანისამოსიდან შეიძლება გამოიყოს „ზიპუნი“ ან „ენტერი“ (ზედატანის სამოსი), „გელანი“ (თბილი ჟილეტი ან მოკლე თბილი პიჯაკი), ფართო შარავარები, ხოლო ქალის ტანსაცმელში — „ხიტონი“. წარსულში ურუმები კაბის ნაცვლად ხელნაკეთი მაუდისგან შეკერილ „ჩხუს“ ატარებდნენ, პიჯაკის ნაცვლად — არხალუხს, შარვლის ნაცვლად — ფართო შარავარებს; ფეხთ ემოსათ შალის მოხატული ნაქსოვი წინდები და მოქნილი ტყავის ფეხსაცმელი — „ჩარუზი“, თავზე ცხვრის ტყავის ფაფახი ეხურათ. მრავალფეროვნებით გამოირჩეოდა ქალების თავის, მხრის, მკერდის, ყურისა და ხელის მორთულობა.
საქართველოში მცხოვრები ბერძნების საკვებიც არაერთგვაროვანი იყო. მდიდრებს უფრო მეტი ჰქონდათ ხორციანი საჭმელი, ღარიბები კი ახალდაკრეფილი, საკვებად ვარგისი ველური ბალახით — ღიმითა და პავალიკით კმაყოფილდებოდნენ. ბალახებს იმარაგებდნენ და უხვად ინახავდნენ ზამთრისთვის. ბერძნები აცხობდნენ ხორბლის პურს ან სიმინდის მჭადს, წარსულში საკვებად გამოიყენებოდა ქერის ან ასლის პურიც (წალკა). აფხაზი ბერძნების ეროვნულ ნაციონალურ საკვებს წარმოადგენდა ფაფა.
იხილეთ აგრეთვე
პონტიელები
ბერძნები საქართველოში
წყაროები
სქოლიო
მსოფლიოს ხალხები
სოკრატესეული მეთოდი

სოკრატესეული მეთოდი, სხვაგვარად სოკრატული მეთოდი — სწავლების მეთოდი, რომელიც გულისხმობს მოსწავლეების აქტიურად ჩართვას, კითხვა-პასუხის გზით, საკუთარი ცოდნის აგებაში. მეთოდის სახელწოდება მომდინარეობს ბერძენ ფილოსოფოს სოკრატესგან, რომელიც საკუთარ მოსწავლეებს სწორედ ამ გზით ასწავლიდა ფილოსოფიას.
სწავლებისას, სოკრატული მეთოდის გამოყენების დროს მასწავლებელი სვამს მხოლოდ პრობლემურ (და არა ინფორმაციულ) კითხვებს (მაგ.: რას ფიქრობთ ამაზე? რა განმარტებები გვჭირდება ამისთვის?) და არ აწვდის არანაირ ინფორმაციას მოსწავლეებს. ამ დროს მასწავლებელი განიხილავს გამონაკლისებს და მარტივ იდეას ეჭვქვეშ აყენებს. იგი არ აძლევს მოსწავლეებს ინფორმაციას, არამედ მათ სთხოვს აზროვნებას, რათა ისინი დამოუკიდებლად მივიდნენ პრობლემის გადაწყვეტამდე. სოკრატული მეთოდის გამოყენება შესაძლებელია დისკუსიით, დებატებით, პრობლემური კითხვების დასმით და სხვა. ზოგჯერ მასწავლებელს მოჰყავს ფაქტები მოსწავლეთა მიერ გამოთქმული მოსაზრებების საწინააღმდეგოდ, მაგრამ არ აფიქსირებს საკუთარ პოზიციას, ხელს უწყობს იმ პასუხების ეჭვქვეშ დაყენებას, რომელთაც გვაძლევენ სხვადასხვა ავტორიტეტები და სხვა. მოსწავლეები თავისუფლად გამოთქვამენ საკუთარ მოსაზრებებს დასმულ პრობლემასთან დაკავშირებით, თამამად თხზავენ ჰიპოთეზებს და ვერსიებს, აანალიზებენ ერთმანეთის არგუმენტებს. ქვემოთ მოყვანილია ამ მეთოდის გამოყენების მაგალითები გაკვეთილზე:
მასწავლებელი სვამს პრობლემურ შეკითხვებს, რათა წაახალისოს მოსწავლეთა აზროვნება მოცემულ საკითხებზე;
მასწავლებელს მოჰყავს დამხმარე და საწინააღმდეგო მაგალითები მოცემული მოვლენის საილუსტრაციოდ;
მასწავლებელი კრიტიკულად განიხილავს მოსწავლის არგუმენტებს;
მასწავლებელი ხელს უწყობს კლასის დისკუსიაში ჩაბმას;
მასწავლებელი ახალისებს საკუთარი და სხვების აზრების კრიტიკული შეფასების უნარის განვითარებას;
მასწავლებელი მოსწავლეს სთხოვს, ფაქტებისა და ცნებების ანალიზს, მასალაში მოცემული ფარული არსის გაგებას და ა. შ.;
მასწავლებელი სთხოვს მოსწავლეს, რომ დააკავშიროს სხვადასხვა წყაროდან მიღებული ცოდნა, სხვადასხვა ელემენტისაგან შექმნას ახალი სტრუქტურა;
მასწავლებელი სთხოვს მოსწავლეს, რომ გამოიტანოს დასკვნა (გააკეთოს შეფასება) საკუთარ არგუმენტაციაზე დაყრდნობით.
იხილეთ აგრეთვე
სოფისტები
რესურსები ინტერნეტში
განმარტებითი ლექსიკონი განათლების სპეციალისტებისთვის ტ.1, ეროვნული სასწავლო გეგმებისა და შეფასების ცენტრი, 2007
ეროვნული სასწავლო გეგმებისა და შეფასების ცენტრის პუბლიკაციები
მასწავლებელთა პროფესიული განვითარების ცენტრი
განათლების თანამედროვე ტექნოლოგიები
განათლება
დიალექტიკა
სემიონოვსკაია (მოსკოვის მეტრო)

სემიონოვსკაია (მოსკოვის მეტრო)
სემიონოვსკაია — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1944 წელს.
რესურსები ინტერნეტში
მოსკოვის მეტროპოლიტენის საიტი
მოსკოვის მეტროსადგურები
უკანაუბნის ეკლესიის ნანგრევი

უკანაუბნის ეკლესიის ნანგრევი — არქიტექტურული ძეგლი, საკულტო ნაგებობა ახალგორის მუნიციპალიტეტის ნასოფლარ უკანუბანში. აგებულია
შუა საუკუნეებში.
სოფლიდან დასავლეთით 1 კმ-ზე, მდინარე ცხრაზმის მარჯვენანაპირას არსებულიეკლესიიდან შემორჩენილია აღმოსავლეთი დადასავლეთი კედლების მცირე ფრაგმენტები. აღმოსავლეთ კედელში მოწყობილიანიშა. სამშენებლო მასალად გამოყენებულია დიდიზომის ფლეთილიქვა. ეკლესიის დანარჩენი კედლები მიწის პირზე არ იკითხება.
ლიტერატურა
შიდა ქართლი, ახალგორის მუნიციპალიტეტის არქიტექტორული მემკვიდრეობა, ტ. IV, თბ., 2008, გვ., 168
ახალგორის მუნიციპალიტეტის ტაძრები
The Astonishing

The Astonishing — პროგრესული მეტალ-ჯგუფ Dream Theater-ის მეცამეტე სტუდიური ალბომი. იგი გამოიცა 2016 წელს. ალბომი კონცეპტუალურია და ორდისკიანია.
სიმღერების სია
ყველა სიმღერის ავტორი - ჯონ პეტრუჩი, მუსიკის - პეტრუჩი და ჯორდან რუდესი.
ჩარტები
ყოველკვირეული ჩარტები
წლის საბოლოო ჩარტები
სქოლიო
2016 წლის ალბომები
Dream Theater-ის ალბომები
Roadrunner Records-ის ალბომები
კონცეპტუალური ალბომები
როკ-ოპერები
სანჯარადი

სანჯარადი — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 849 კაცი.
რესურსები ინტერნეტში
ასტარის რაიონის სოფლები
იგერუელასი

იგერუელასი — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ლოს-სერანოსის კომარკის შემადგენლობაში. ფართობი — 18,8 კმ². მოსახლეობა — 501 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
იგერუელასის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
ჰაჯილარი

ჰაჯილარი, კაჯლერი — ნეოლით-ენეოლითის ხანის მრავალფენიანი ნამოსახლარი სამხრეთ-დასავლეთ თურქეთში, ქალაქ ბურდურიდან დასავლეთით 25 კმ-ზე. 1957-60 წლებში გათხარა ბრიტანელთა ექსპედიციამ ჯეიმზ მელაარტის ხელმძღვანელობით. ქვედა ფენა (უკერამიკო ნეოლითი, ძვ. წ. VII ათასწლეულის პირველი ნახევარი) ყამირზე დაარსებული პატარა ნამოსახლარის შვიდი საამშენებლო ჰორიზონტისაგან შედგება, სადაც დადასტურეულია ქვის საძირკველზე ალიზით ნაგები ოთხკუთხა შენობები. იატაკი მოლესილი, წითელი საღებავით შეღებილი და ზოგჯერ მარტივი გეომეტრიული ორნამენტით იყო შემკული. ღია ეზოებში იდგა კერები, ღუმელები და თიხით ნალესი მარცვლეულის შესანახი სათავსები. აღმოჩენილია ქვის (მარმარილოს) ჭურჭლის ფრაგმენტები, ძვლის სადგისები, კაჟისა და შემოტანილი ობსიდიანის იარაღი, ძირითადად ნამგლის ჩასართები და ერთი გახეხილ-გაპრიალებული ცული. ნამოსახლარზე სამარხები არ გამოვლენილა, მაგრამ ზოგიერთი შენობის იატაკზე აღმოჩენილია ადამიანის თავის ქალები, რაც წინაპართა კულტზე მიუთითებს. ნაპოვნია თხის, ცხვრის, მსხვილი რქოსანი საქონელისა და ირმის ძვლები, მაგრამ მხოლოდ ძაღლი ჰყავდათ მოშინაურებული. ორმწკრივი კილიანი ქერის, ასლის, ოსპისა და ველური ცალმარცვალა ხორბლის ნაშთების აღმოჩენა მიწათმოქმედების არსებობაზე მიუთითებს. გარკვეული დროის შემდეგ (ძვ. წ. V ათასწლეულის შუა წლები) იმავე ადგილას არსებობდა გვიანდელი ნეოლითის ხანის დიდი ნამოსახლარი (IX-VI საამშენებლო ჰორიზონტები), რომელსაც მისდევს ადრინდელი ენეოლითური სოფლის ხუთი საამშენებლო ჰორიზონტი (V-I). ნეოლითურ ფენებში გამოვლენილია დიდი (10X6 მ) ოთხკუთხა შენობები, რომლებიც ალიზითაა ნაგები ქვის საძირკველზე. განვითარებული ჩანს ურწყავი მიწათმოქმედება. ნაპოვნია ასლის, ცალმარცვალა ხორბლის, უკილო ქერის, ბარდისა და ოსპის მარცვლები. თიხის ჭურჭელი მრავალრიცხოვანია. აღმოჩენილია აგრეთვე ზოომორფული სარიტუალო და ადამიანის თავის მოყვანილობის ჭურჭელი. მოხატული კერამიკა იშვიათად გვხვდება. განსაკუთრებით საყურადღებოა აქ (ძირითადად კი VI ჰორიზონტში) აღმოჩენილი თიხის ქანდაკებები, რომლებიც უპირატესად ქალს გამოსახავს.
ადრინდელი ენეოლითური ხანის ყველა ფენა გამაგრებულ, ალიზის გალავანშემოვლებულ სოფლებს წარმოადგენს. ოთხკუთხა სახლები ალიზითა და ხითაა ნაგები. V-II ჰორიზონტებში მონოქრომულთან ერთად ფართოდ ვრცელდება წითელი საღებავით, ძირითადად გეომეტრიული სახეებით მოხატული კერამიკა. კაჟის, ობსიდიანისა და ძვლის ნაწარმი ყველა ფენაში ნეოლითური იერისაა, მაგრამ შედარებით იშვიათია. კაჟის ნამგლის ჩასართები რქის ბუდეშია ჩასმული. გვხვდება გახეხილ-გაპრიალებული ქვის ცული, ლახტისთავები და სხვ. ჩანს სპილენძის არსებობის კვალი. სამარხები მცირე რაოდენობითაა აღმოჩენილი ძირითადად ნაგებობათა შორის ფართობზე.
ძვ. წ. VI-V ათასწლეულების მიჯნაზე ნამოსახლარზე ცხოვრება საბოლოოდ შეწყდა.
იხილეთ აგრეთვე
ჩათალჰოიუქი
დედაღვთაება
ლიტერატურა
რესურსები ინტერნეტში
საიტი ჰაჯილარზე
თურქეთის არქეოლოგიური ძეგლები
კვარცხანის ციხე

კვარცხანის ციხე — ციხესიმაგრე ისტორიული კლარჯეთის ჩრდილოეთ პროვინციის ლიგანისხევის ჩრდილოეთ ნაწილში, მდინარე ჭოროხის მარჯვენა სანაპიროზე შეფენილ მაღალ მთებს შორის. კვარცხანის ციხე ლიგანის ქვეყნის ციხეებს შორის გამორჩეულია სტრატეგიული მდებარეობით, დანიშნულებით და მასშტაბით.
შესწავლის ისტორია
კვარცხაის ციხის შესახებ წყაროების სიმცირის მიუხედავად, მისი მდებარეობიდან გამომდინარე, ციხე საკმაოდ ხშირად ექცეოდა მოგზაურთა თუ მეცნიერათა ხედვის არეში. დევი ბერძენიშვილი V ექსპედიციის დღიურში კვარცხანის ციხის შესახებ წერდა:
ეთერ ბერიძე კვარცხანის ციხის შესახებ აღნიშნავს:
მდებარეობა
კვარცხანის ციხეს აქვს სტრატეგიული მდებარეობა. ის გადაჰყურებს მდინარე ჭოროხს, მის შენაკად ხატილასწყალს, ხატილას ხეობას და მთლიანად ლიგანის ხევს. ამასთან ციხე უყურებს შავშეთიდან და მთიანი აჭარიდან გადმომავალ გზებს. სავარაუდოდ ის განსაკუთრებით წამყვანი ციხე იქნებოდა ფეოდალური ომების პერიოდში. კვარცხანის ციხე სპილენძ-ბრინჯაოს მეტალურგიის ერთი უძველესი კერა იყო ჭოროხის აუზში, რასაც XX საუკუნის დასაწყისშიც კი ჰქონდა გამოყენება.
სამეცნიერო თუ სამოგზაურო ლიტერატურაში ციხის სახელწოდებად ხშირად გვხვდება სინკოთი. რაც დაკავშირებულია კვარცხანისა და ნიგალს შორის, მდინარე ჭოროხის მარჯვენა სანაპიროზე მდებარე სოფელთან.
ლიტერატურა
ტაო-კლარჯეთის ციხე-სიმაგრეები, ტ. 2, თბ., 2020 ISBN 978-9941-9738-1-9
თურქეთის ციხესიმაგრეები
Kulukasovo

Kulukasovo (Qoloqas) is a rural locality (a village) in Askarovsky Selsoviet, Abzelilovsky District, Bashkortostan, Russia. The population was 77 as of 2010. There are 3 streets.
Geography
Kulukasovo is located 11 km southwest of Askarovo (the district's administrative centre) by road. Yarlykapovo is the nearest rural locality.
References
Rural localities in Abzelilovsky District
Arbo, Georgia

Arbo, Georgia
Arbo is a village in the Gori Municipality, Shida Kartli, Georgia. It lies on the right bank of the river Little Liakhvi, some 29 km north of the city of Gori. As of the 2014 census, the village had a population of 293, with the ethnic Georgian majority (99,7%).
Culture
Arbo houses a memorial museum of the 19th-century Georgian writer Niko Lomouri, a native of the village, and two churches of Saint George, one, a single nave basilica, built in the 10th century, and the other, a crossed domed design, built in the 19th century.
History
The foundation of Arbo is attributed by popular memory to Queen Tamar around 1184. It is closely linked with the late 10th-century church of St. George, which is associated with the surviving tradition of an August feast of that saint, known as arbooba. The village is mentioned in the 18th-century geography by Prince Vakhushti, several documents from that century, and a travelogue of Johann Anton Güldenstädt (1787–1791).
The village lies immediately adjacent to the conflict zone of South Ossetia. During the August 2008 Russo-Georgian War, the village was briefly occupied by the Russian and South Ossetian forces, resulting in the temporary displacement of 60-65% of Arbo's population. According to the Georgian Ombudsman's Office, Arbo saw an "incursion of armed bands, robbery,... as well as violence towards peaceful population." In the post-war years, Arbo was one of those villages that, Georgia said, was the scene of the "border demarcation works" conducted by the Russian military in South Ossetia in 2010 and reconnaissance flights of Russian helicopters and drones over the ceasefire line in 2014.
See also
Shida Kartli
References
Populated places in Gori Municipality
ეკონომიზმი

ეკონომიზმი — მიმდინარეობა რუსეთის სოციალ-დემოკრატიულ მოძრაობაში XIX საუკუნის ბოლოს და XX საუკუნის დასაწყისში. მისი ლიდერები იყვნენ ს. პროკოპოვიჩი, ე. კუსკოვა, ა. მარტინოვი, ვ. კრიჩევსკი და სხვები. ჰქონდათ ბეჭდვითი ორგანოები. უარყოფდნენ მუშათა მოძრაობაში მარქსიზმის რვევოლუციური თეორიის და მუშათა კლასის ჰეგემონიის როლს. მოუწოდებდნენ მუშებს, დაკმაყოფილებულიყვნენ ეკონომიკური მოთხოვნებით: ხელფასების ზრდა, სამუშაო დღის შემცირება, შრომის პირობების გაუმჯობესება და სხვა. მიაჩნდათ, რომ ბრძოლა მხოლოდ ლიბერალური ბურჟუაზიის საქმე იყო, უარყოფდნენ მუშათა კლასის მიერ პოლიტიკური პარტიის შექმნის აუცილებლობას. მათი აზრით მუშათა მოძრაობის დევიზი უნდა ყოფილიყო მუშათა ეკონომიკური მგდომარეობის გაუმჯობესებისთვის ბრძოლა, კაპიტალთან ბრძოლა. ეკონომიკური პირობებისთვის ბრძოლის წინა პლანზე დაყენება გადაიქცა იმის საფუძვვლად, რომ მიმდინარებამ მიიღო სახელწოდება ეკონომიზმი. თავიანთი შეხედულებანი ჩამოაყალიბეს დოკუმენტში, რომელსაც უწოდეს „კრედო“ (ავტორები კუსკოვა და პროკოპოვიჩი). ეკონომიზმს უპირისპირდებოდა ლენინი მის ნამუშევრებში „რუსეთის სოციალ-დემოკრატების პროტესტი“ (1899) და „რა ვაკეთოთ“
ლიტერატურა
სოციალ-დემოკრატია
პანსიონი ჯერიკო

პანსიონი ჯერიკო — რეჟისორ ალბერტო სკიამას დამოუკიდებელი კინოფილმი, თრილერი. მთავარ როლშია ამერიკელი მსახიობი ჯეიმზ კაანი. მონაწილეობენ: ჯენიფერ ტილი, ჟენევიევ ბიუჟო და სხვები. ფილმი გამოვიდა 2003 წელს და საკმაო წარმატება მოიპოვა. გადაღებები მიმდინარეობდა ქალაქ სენტ-ჯონსში.
რესურსები ინტერნეტში
2003 წლის ფილმები
ინგლისურენოვანი ფილმები
1650

1650
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
14 ნოემბერი : უილიამ III ორანელი - ნინდერლანდების მმართველი და ინგლისის მეფე.
დეკემბერი
თარიღი უცნობია
გარდაიცვალნენ
იანვარი
თებერვალი
11 თებერვალი : დეკარტი, რენე - ფრანგი ფილოსოფოსი, მათემატიკოსი და მეცნიერი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
კლამშელის ჩანჩქერი

კლამშელის ჩანჩქერი
კლამშელი — ჩანჩქერი აღმოსავლეთ ავსტრალიაში, კვინსლენდის შტატში. ეს ადგილი მდებარეობს ვურუნურანის ეროვნული პარკში. კლამშელის ჩანჩქერიდან 46 კილომეტრში მდებარეობს მარჯნის ზღვა, ხოლო ჩანჩქერიდან 1330 კილომეტრში მდებარეობს შტატის ადმინისტრაციული ცენტრი ბრისბენი.
იხილეთ აგრეთვე
ავსტრალიის ჩანჩქერების სია
კუინზლენდის ჩანჩქერები
Lappula squarrosa

Lappula squarrosa is a species of flowering plant in the borage family known by several common names, including European stickseed, bur forget-me-not, bluebur, and bristly sheepbur. It is native to Europe and Asia, where it is common, and it is an introduced species in much of North America and Africa. It is well known as a noxious weed where it is naturalized and also in many parts of its native range. This is an annual herb producing an erect stem often with sprays of many long, bending branches, its form varying in different regions and climates. The plant may approach a meter in height. The stems are lined with linear to oval leaves up to 5 centimeters long and coated in whitish hairs, and the herbage emits a scent generally considered unpleasant. The inflorescence is a long, leafy raceme of tiny flowers near the ends of the branches. Each flower is 2 to 4 millimeters wide with five light blue corolla lobes. White-flowered plants are occasionally seen. The fruit is a cluster of four nutlets which are coated in hooked prickles. The seeds are dispersed when the prickles get caught on animal coats and human clothing, and when they are moved by wind.
This plant grows easily in a wide range of habitat types, including agricultural fields, roadsides, gravel beds, and rocky waste places. It thrives in overgrazed pastures.
References
External links
Jepson Manual Treatment
Photo gallery
Boraginoideae
ვესტერვალდის რაიონი

ვესტერვალდის რაიონი — რაიონი გერმანიაში. რაიონის ცენტრი — ქალაქი მონტაბაური. რაიონი შედის რაინლანდ-პფალცის ფედერალურ მხარეში. იკავებს 988,73 კვ. კმ. ფართობს. მოსახლეობა შეადგენს 203 536 ადამიანს. მოსახლეობის სიმჭიდროვე — 206 ადამიანი/კვ.კმ-ზე. რაიონის ოფიციალური კოდი — 07 1 43.
რესურსები ინტერნეტში
www.westerwaldkreis.de ოფიციალური საიტი
რაინლანდ-პფალცის რაიონები
Alpha (Asia-ს ალბომი)

Alpha (Asia-ს ალბომი)
Alpha — სუპერჯგუფ Asia-ს მეორე სტუდიური ალბომი. იგი გამოვიდა 1983 წლის 12 აგვისტოს. ალბომში შეტანილია ცნობილი სიმღერა „Don't Cry“, რომელიც ბილბორდის ჩარტში #1 ადგილზე მოხვდა.
სიმღერების სია
სერტიფიცირებები
რესურსები ინტერნეტში
ინფორმაცია ალბომის შესახებ საიტზე Discogs
სქოლიო
Asia-ს ალბომები
1983 წლის ალბომები
Geffen Records-ის ალბომები
პროგრესული როკ-ალბომები
ალბომები როჯერ დინის გარეკანის დიზაინით
დიდმუხის ეკლესიის ნანგრევი

დიდმუხის ეკლესიის ნანგრევი — არქიტექტურული ძეგლი, საკულტო ნაგებობა ქარელის მუნიციპალიტეტის სოფელ დიდმუხაში. აგებულია ადრეულ საუკუნეებში. ჩვენამდე მოღწეულია ეკლესიის ჩრდილო-დასავლეთი კუთხის ქვედა ნაწილი და ჩრდილოეთი კედლის საძირკველი. შემორჩენილია ფლეთილი ქვა. გეგმა არ იკითხება.
ლიტერატურა
შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004
ქარელის მუნიციპალიტეტის ტაძრები
Allahyarlı, Beylagan

Allahyarlı, Beylagan
Allahyarlı is a village and municipality in the Beylagan Rayon of Azerbaijan. It has a population of 671.
References
Populated places in Beylagan District
The God That Failed

The God That Failed — ამერიკული მძიმე მეტალ ჯგუფ მეტალიკის სიმღერა და მეათე სიმღერა მათი მეხუთე სტუდიური ალბომიდან Metallica. სიმღერა არასოდეს გამოსულა სინგლის სახით, მაგრამ იგი იყო პირველი სიმღერა ალბომიდან, რომელიც საზოგადოებამ მოისმინა. იგი იყო ასევე ერთ-ერთი პირველი მეტალიკის ჩანაწერებიდან, რომელიც შესრულებული იყო ნახევარი საფეხურით დაბლა აწყობილი გიტარებით.
კომპოზიცია და ჩაწერა
ტექსტის ავტორმა, მთავარმა ვოკალისტმა და რიტმულმა გიტარისტმა ჯეიმზ ჰეტფილდმა სიმღერა დაახასიათა როგორც „ძალიან ლამაზი... ნელი, მძიმე და მახინჯი.“ მთავარი გიტარისტი კირკ ჰემეტი იხსენებს მისი სოლოს სიმღერაში ჩასმის პროცესს: ჰემეტის ნათქვამის მიხედვით, იგი და მუსიკალური პროდიუსერი ბობ როკი მუშაობდნენ ჰემეტის სოლოზე სიმღერაში. ერთად მათ შექმნეს მელოდია, რომლისთვისაც ჰემეტს სურდა, დაემატებინა ჰარმონია. პროდიუსერმა გამოთქვა აზრი, რომ ეს სოლო სიმღერის ჟღერადობას მეტისმეტად „მშვენიერს“ გახდიდა და შესთავაზა დაეკრათ იგი ერთი ოქტავით მაღლა. საბოლოოდ სოლო ჩაიწერა ჰემეტის მიერ მისი მრავალჯერ შესრულების შემდეგ ალბომის ჩაწერისას. ჰემეტი შედეგს მის ერთ-ერთ ფავორიტ სოლოებს შორის ასახელებს ალბომიდან.
მნიშვნელობა
სიმღერის მთავარი თემაა რელიგია, ადამიანის დამოკიდებულება მასზე და დაუჯილდოებელი რწმენა ღვთისა, რომელსაც არ ძალუძს განკურნება. ტექსტი დაწერილია იმ ტანჯვის შთაგონებით, რომელიც განიცადა ჰეტფილდმა დედის გარდაცვალების შედეგად და გარდაცვალების გარემოებათა გამო. ჯეიმზის დედა წამლებზე უარს ამბობდა და მხოლოდ ღვთის რწმენის იმედად იყო, როცა სიმსივნე ტანჯავდა. მას სჯეროდა, რომ ღმერთი განკურნავდა. ჯეიმზმა იგრძნო, რომ არ მიჰყოლოდა დედამისი საკუთარ ქრისტიანულ რწმენას, შესაძლოა გადარჩენილიყო.
ბეილორის უნივერსიტეტის ასისტენტ-პროფესორი რელიგიის საკითხებში პოლ მარტენსი აღნიშნავს, რომ სიმღერა აღფრთოვანებით იქნა მიღებული ზოგიერთი ისეთი ანტი-რელიგიური და ათეისტური დაჯგუფებების მიერ, როგორებიცაა ვებ-საიტები Alabama Atheist და The Secular Web, მიუხედავად იმისა, რომ ჰეტფილდი სიმღერაში კი არ ზეიმობს ღმერთის ამ მარცხს, არამედ ადანაშაულებს მას, დედამისის რწმენისა და სიკვდილის გამო, უაზრო ცხოვრების შექმნის გამო.
სქოლიო
რესურსები ინტერნეტში
მეტალიკის The God That Failed საიტზე Encycmet.com
კითხვის გასაგრძელებლად
1991 წლის სიმღერები
მეტალიკის სიმღერები
ვანონის ჩანჩქერი

ვანონის ჩანჩქერი — ჩანჩქერი ავსტრალიაში, ვიქტორიას შტატში. მდებარეობს ჰამილტონის დასავლეთით 19 კილომეტრში. ჩანჩქერი წარმოიქმნება მდინარე ვანონზე.
იხილეთ აგრეთვე
ავსტრალიის ჩანჩქერების სია
ვიქტორიას (ავსტრალია) ჩანჩქერები
Lasioglossum amicum

Lasioglossum amicum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1897 წელს.
იხილეთ აგრეთვე
Lasioglossum-ის სახეობების სია
სქოლიო
amicum